**OSNOVNA ŠKOLA CENTAR**

 **DANTEOV TRG 2, PULA**

 **ŠKOLSKI ODBOR**

Tel: 052 222 248; fax: 394-864

e-mail adresa: ured@os-centar-pu.skole.hr

KLASA: 003-06/17-01/08

URBROJ:2168/01-55-53-10-17-2

Pula, 03. studenog 2017.

**Z A P I S N I K**

Zapisnik s 5. sjednice Školskog odbora OŠ Centar od 03. studenog 2017. godine koja je sukladno članku 47. Statuta OŠ Centar sazvana i održana elektronskim putem.

Uz Poziv članovima Školskog odbora priložen je radni materijal:

Zapisnik s prethodne sjednice; Zahtjev za davanje prethodne suglasnosti za zasnivanje radnog odnosa temeljem ugovora o radu na neodređeno nepuno radno vrijeme za učitelja/icu kemije i Zahtjev za zasnivanje radnog odnosa temeljem ugovora o radu na određeno vrijeme do 60 dana.

Sjednica je trajala u vremenu od 10:30 do 16:00 sati unutar kojeg su članovi Školskog odbora poslali svoja očitovanja- suglasnosti na predloženi Dnevni red.

**DNEVNI RED**:

1. Prihvaćanje zapisnika s prethodne 4. sjednice Školskog odbora;
2. Davanje prethodne suglasnosti za zasnivanje radnog odnosa po objavljenom natječaju na neodređeno vrijeme za radno mjesto – učitelj/ica kemije;
3. Davanje prethodne suglasnosti za zasnivanje radnog odnosa do 60 dana

Svoja očitovanja na predložene točke dnevnog reda unutar trajanja e-sjednice poslalo je šest (6) članova Školskog odbora:

Massimo Brajuha, Drita Jusufi, Ljiljana Glad-Racan, Dijana Šain, Marina Spajić i Danijela Zubić, a jedan (1) član Školskog odbora Marijan Kaurić opravdao je izvan vremena trajanja sjednice nemogućnost odgovaranja.

**Ad.1**) Prihvaćanje zapisnika s prethodne 4. sjednice Školskog odbora

**Zaključak**: Zapisnik s prethodne sjednice, održane 29. rujna 2017., prihvaćen je jednoglasno.

**Ad.2**) Davanje prethodne suglasnosti za zasnivanje radnog odnosa po objavljenom natječaju na neodređeno vrijeme za radno mjesto učitelj/ica kemije

**Zaključak**: Članovi Školskog odbora OŠ Centar jednoglasno su suglasni sa prijedlogom ravnateljice škole o davanju prethodne suglasnosti za zasnivanje radnog odnosa na neodređeno nepuno radno vrijeme (4 sata tjedno) po objavljenom natječaju od 19. listopada 2017. za radno mjesto učitelj/ica kemije s odabranom kandidatkinjom:

Darinkom Tuzlić, diplomirani kemičar

- **Ad.3)** Davanje prethodne suglasnosti za zasnivanje radnog odnosa do 60 dana

**Zaključak:** Članovi Školskog odbora jednoglasno su suglasni s prijedlogom ravnateljice škole da se sa Sanjom Koroman, učiteljicom edukatorom-rehabilitatorom u posebnom razrednom odjelu i Mikelom Radekom, učiteljicom talijanskog jezika sklopi ugovor o radu na određeno vrijeme najdulje do 60 dana

**Napomena**: uz Zapisnik sa 5. sjednice Školskog odbora koja je održana elektroničkim putem priložena su pristigla očitovanja na točke Dnevnog reda članova Školskog odbora.

 Zapisničar: Predsjednica Školskog odbora

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Massimo Brajuha Ljiljana Glad -Racan, prof.